
Adatkezelési tájékoztató
 a Nemzeti Fejlesztési Központ által meghirdetett álláspályázatokra jelentkezők, illetve álláskeresési céllal jelentkezők személyes adatainak kezelésére vonatkozóan 

A Nemzeti Fejlesztési Központ (a továbbiakban: NFK, Adatkezelő) az általa a Közszolgállás Portálon és a www.profession.hu oldalon, továbbá az NFK belső állásportálján (a továbbiakban: NFK Karrieroldal) meghirdetett álláspályázatokra jelentkező, illetve a pályázati kiírás nélkül, álláskeresési céllal jelentkező természetes személyek (a továbbiakban: Jelentkezők, Érintett) személyes adatainak védelme iránt az Érintett jogainak biztosítása céljából az alábbi adatvédelmi tájékoztatót alkotja meg. 

[bookmark: _Toc512492882][bookmark: _Toc515487337]Alkalmazott jogszabályok 

· a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban: GDPR) 
· az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.) 
·  a kormányzati igazgatásól szóló 2018. évi CXXV. törvény (a továbbiakban: Kit.)
·  a munka törvénykönyvéről szóló 2012. évi I. törvény (a továbbiakban: Mt.) 

A személyes adatok kezeléséhez kapcsolódó alapfogalmak

Adatkezelő: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;
Adatfeldolgozó: az a természetes vagy jogi személy, közhatalmi szerv, ügynökség, vagy bármely egyéb szerv, amely az adatkezelő nevében személyes adatokat kezel;
Címzett: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;
Érintett: bármely információ alapján azonosított vagy azonosítható természetes személy;
Érintett hozzájárulása: az Érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az Érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
Személyes adat: azonosított vagy azonosítható természetes személyre („Érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

Az adatkezelés személyi és tárgyi hatálya
Az adatkezelés célja
Az adatkezelés célja, hogy a meghirdetett pályázatokra jelentkezők, valamint az NFK Karrieroldalon keresztül pályázó foglalkoztatottak, továbbá az álláskeresési céllal, pályázati kiírástól függetlenül jelentkezők személyes adatait a benyújtott jelentkezések befogadását követően az adatok végleges törléséig kezelje, a Jelentkezők szakmai kompetenciájának felmérése, a kiválasztási eljárás lefolytatása, a Jelentkezők kiértesítése, továbbá toborzási célú jövőbeli megkeresése érdekében.
Az Adatkezelő az Érintett által megküldött személyes adatokat tartalmazó önéletrajzokat, dokumentumokat (a továbbiakban: dokumentumok) azok kiértékelése céljából kezeli, ami magába foglalja a dokumentumok megvizsgálását, szűrését, valamint a kiválasztási folyamat részeként a szakmai vezető felé történő továbbítását, melyhez az Érintett a pályázat, illetve az álláskeresési céllal továbbított dokumentumok megküldésével kifejezetten hozzájárul. Az Érintett erre irányuló hozzájárulása esetén – a www.profession.hu-n keresztül jelentkezők kivételével – az előzőekben felsorolt, a kiválasztási eljárás részét képező folyamatok más nyitott pozícióknak való esetleges megfelelés vizsgálata érdekében is elvégzésre kerülhetnek.
Az adatkezelés jogalapja
Az adatkezelés többszörös jogalapon nyugszik, amely függ a jelentkezés módjától és a felvételi folyamat szakaszától. 
Az Érintett hozzájárulása a GDPR 6. cikk (1) bekezdés a) pontja alapján: a Jelentkező által önként megküldött önéletrajz és további dokumentumok, valamint a pályázati anyag más pozíciók tekintetében történő vizsgálata és továbbítása az érintett kifejezett hozzájárulásán alapul.
A szerződéskötést megelőző lépések megtétele a GDPR 6. cikk (1) bekezdés b) pontja alapján: az állásportálon keresztül történő jelentkezés esetén.
Kezelt személyes adatok köre
A Jelentkezők által a pályázat vagy álláskeresési célú jelentkezés részeként megküldött dokumentumok, abban megadott személyes adatok, az interjún elhangzottak és a rendelkezésre álló adatok kiértékelése során felmerülő további, a munkakör betöltéséhez szükséges adatok.
A természetes személyek kezelt adatai: az önéletrajzban, illetve a motivációs levélben megadott személyes adatok, így különösen fotó, név, anyja neve, születési hely és idő, lakó- és tartózkodási hely, elektronikus elérhetőség, telefonszám, továbbá a végzettséget igazoló dokumentumok és az erkölcsi bizonyítvány.
Az álláspályázati eljárás lefolytatása során a személyes adatok kezelője a www. profession.hu-n keresztül jelentkezők esetében a hirdető cég, minden más esetben az NFK.
Adatok kezelésének időtartama
[bookmark: _Hlk234329879]Az adatkezelés a pályázat vagy az álláskeresési célú jelentkezés benyújtásától a kiválasztási folyamatot lezáró kiértesítésig tart. Abban az esetben, ha a Jelentkező írásbeli hozzájárulását adta személyes adatai további kezeléséhez a jövőbeni álláslehetőségektől történő értesítés céljából, az NFK az adatokat a benyújtástól számított hat hónapos időtartamig vagy a hozzájárulás visszavonásáig kezeli, ezt követő 30 napon belül törli.
Az Érintett a megadott hozzájárulást visszavonhatja akként, hogy kéri a karrier@nfk.gov.hu, vagy az adatvedelem@nfk.gov.hu e-mail-címen a személyes adatait törlését az NFK rendszeréből, illetve az NFK Karrieroldalon keresztül benyújtott pályázatok esetén az NFK foglalkoztatottja a beadott jelentkezés visszavonásával egyidejűleg megvonhatja a megadott adatkezelésre vonatkozó hozzájárulást. 
Abban az esetben, ha a Jelentkező kiválasztásra kerül az állás betöltésre és vele az NFK kormányzati szolgálati jogviszonyt, munkaviszonyt vagy munkavégzésre irányuló egyéb jogviszonyt létesít, az érintett adatait a foglalkoztatottakra vonatkozó jogszabályi rendelkezéseknek megfelelően kezeli tovább.
Személyi és tárgyi hatály

Az adatkezelési tájékoztató személyi hatálya kiterjed az álláspályázatot benyújtó, illetve a pályázati kiírás nélkül álláskeresési céllal jelentkező természetes személyekre, ideértve azon foglalkoztatottakat is, akik az NFK Karrieroldalán keresztül nyújtják be pályázatukat. A tárgyi hatálya kiterjed a pályázat értékelése, valamint a kiválasztási folyamat, illetve az eredményről történő kiértesítés során felmerülő adatok kezelésre.

A személyes adatokat bizalmasan kezeli az NFK, így az adatok megőrzése érdekében az adattároláshoz, adatkezeléshez kapcsolódó informatikai és egyéb biztonságos adatkezelést elősegítő technikai és szervezési intézkedéseket megteszi.

A Jelentkező által átadott személyes adatokat kizárólag az NFK azon foglalkoztatottjai jogosultak kezelni, akik a kiválasztási folyamatban közreműködnek, akik a meghirdetett állás betöltése kapcsán javaslattételi vagy döntési jogosultsággal rendelkeznek, továbbá az NFK Karrieroldalon benyújtott pályázatok esetén, akik az oldal működtetésében részt veszenek. Az Érintett személyes adatait NFK szervezetén kívülre nem továbbítja.

Állásinterjú

Az NFK-hoz papíralapon, elektronikus úton vagy az állásportálon keresztül beérkezett pályázatok, illetve álláskeresési célú jelentkezések feldolgozását követően a pályázati kiírásban felsorolt vagy az adott feladatkörre irányadó követelményeknek megfelelő Érintettek tekintetében személyes interjúra kerül sor. 
 
Az interjú során a jelöltek meghallgatásakor további adatokat és információkat kérhetnek be az Érintettektől, ezen válaszok és információk - amelyek a szakmai és nem szakmai kompetenciákat is tartalmaznak - rögzítésre kerülnek a Humánpolitikai Főosztály részéről, a döntéshozatal során felhasználás céljából. 

Álláspályázati adatbázis

A pályázati eljárás során, illetve az álláskeresési célú jelentkezés alkalmával adott, az Érintett egyértelmű és kifejezett írásbeli hozzájárulása alapján az NFK az adatbázisában tárolja a Jelentkezők által az álláspályázattal összefüggésben rendelkezésre bocsátott önéletrajzokat és annak mellékleteit. 
Az adatkezelés jogalapja az Érintett írásbeli hozzájárulása. 
Az önéletrajzokat és azok mellékleteit a benyújtástól számított 6 hónapig tárolja az NFK, ezt követő 30 napon belül véglegesen és visszafordíthatatlanul törli.

Az adatkezelés jogalapja: a GDPR 6. cikk (1) bekezdése a) pontja szerint a Jelentkező hozzájárulása. Állásportálon keresztül továbbított adatok tekintetében a GDPR (1) bekezdés b) pontja.
A kezelt személyes adatok köre: a Jelentkező által az önéletrajzban és a motivációs levélben megadott adatok (így különösen fotó, név, anyja neve, születési hely és idő, lakó- és tartózkodási hely, elektronikus elérhetőség, telefonszám stb.), a végzettséget igazoló dokumentumok, az erkölcsi bizonyítvány, a Jelentkező álláspályázatának kiértékelése során keletkezett egyéb adatok, ideértve többek között a pályázattal kapcsolatos megjegyzéseket, valamint a személyes interjúk eredményeit, az interjú kiértékelő lapok tartalmát.
Az adatok megismerésére jogosult személyek köre: a személyügyi terület kiválasztásért felelős kollégái és a pozíciót meghirdető terület vezetői.
Állásbörzéken való jelentkezés, toborzás

Az NFK az állásbörzéken és egyéb rendezvényeken való megjelenésével lehetőséget biztosít a személyes jelentkezésre és a pályázatok közvetlen átadására. Az Érintettek személyes adataikat közvetlenül vagy közvetett módon, akár harmadik fél által üzemeltetett felületeken keresztül adhatják meg, amelyeket az NFK a pályázatok feldolgozása érdekében kezel. Az NFK a személyes adatokat a benyújtástól számított legfeljebb 6 hónapig őrzi meg, ezt követő 30 napon belül törli azokat. 

Az adatkezelés jogalapja: a GDPR 6. cikk (1) bekezdése a) pontja szerint a Jelentkező hozzájárulása. 
A kezelt személyes adatok köre: a Jelentkező által az önéletrajzban és a motivációs levélben megadott adatok (így különösen fotó, név, anyja neve, születési hely és idő, lakó- és tartózkodási hely, elektronikus elérhetőség, telefonszám stb.), a végzettséget igazoló dokumentumok, az erkölcsi, valamint a Jelentkező álláspályázatának kiértékelése során keletkezett egyéb adatok, ideértve többek között a pályázattal kapcsolatos megjegyzéseket, valamint a személyes interjúk eredményeit, az interjú kiértékelő lapok tartalmát. 
Az adatkezelés időtartama: a pályázatok a benyújtástól számított 6 hónapig kerülnek tárolásra. Amennyiben az Érintett írásban kéri az adatainak a törlését vagy a korábban megadott hozzájárulását visszavonja, a személyes adatai a nyilvántartásunkból törlésre kerülnek. Hat hónap elteltével minden nyilvántartásban szereplő adat automatikusan törlésre kerül. 
Az adatok megismerésére jogosult személyek köre: a személyügyi terület kiválasztásért felelős kollégái és a pozíciót meghirdető terület vezetői.
[bookmark: _Hlk234330882]Adattovábbítás és Adatfeldolgozás
Az álláshirdetésre jelentkezők adatai nem kerülnek továbbításra.
Az NFK adatfeldolgozója a Nemzeti Infokommunikációs Szolgáltató Zrt. 1149 Budapest, Róna utca 52-80.
Statisztikai adatkezelés

Az NFK az álláspályázatok kiértékelése során a rendelkezésre álló adatokból nem készít statisztikai kimutatásokat és elemzéseket. 




Belső Ellenőrzési és Integritási Igazgatóságon meghirdetett álláspályázatok elbírálása

Jelen adatkezelési tájékoztatóban foglaltak érvényesek a BEII által meghirdetett pályázatokra az alábbi eltérésekkel:
A Kit. 29/B. § (6) bekezdésében foglaltak szerint, az Igazgatóság szervezetében foglalkoztatott kormánytisztviselők és munkavállalók kiválasztása az Integritás Hatóság által jóváhagyott objektív szempontrendszer alapján, pályázati eljárás keretében történik. Az Integritás Hatóság ellenőrzi az Igazgatóság kormánytisztviselőinek és munkavállalóinak kiválasztását és a felvételi eljárás szabálytalansága esetén új eljárás lefolytatását kezdeményezheti az igazgatónál.
A pályázó személyes adatai nem kerülnek továbbításra az Integritás Hatósághoz. 

Automatizált döntéshozatal és profilalkotás

Automatizált döntéshozatal és profilalkotás nem történik az adatkezelés során.

Az adatkezelési tájékoztató időbeli hatálya

Az adatkezelési tájékoztató 2026. október 15. napjától lép hatályba. Az Adatkezelő minden évben azt felülvizsgálja. 


AZ ÉRINTETT ADATKEZELÉSHEZ KAPCSOLÓDÓ JOGAI

1. A tájékoztatáshoz való jog

Jelen tájékoztató útján az NFK tájékoztatja az Érintetteteket a személyes adataik kezelésére vonatkozó lényeges rendelkezésekről. 

 Az Érintettnek joga van az adatkezeléssel kapcsolatos tájékoztatáshoz, amelyet az NFK jelen tájékoztató rendelkezésre bocsátása útján teljesít.

2. A hozzájáruláson alapuló adatkezelések

Amennyiben az adatkezelés jogalapja a GDPR 6. cikk (1) bekezdés a) pontja szerint az Érintett hozzájárulása, akkor az Érintett jogosult bármikor a korábban az adatkezelésre adott hozzájárulását visszavonni. Ez esetben a hozzájárulás visszavonása kizárólag azon adatokra vonatkozhat, amelyek kezelésének más jogalapja nincs. Amennyiben az Érintett személyes adatainak kezelésének más jogalapja nincs, abban az esetben a hozzájárulás visszavonását követően az NFK a személyes adatokat véglegesen és visszaállíthatatlanul törli. A hozzájárulás visszavonása a GDPR alapján a visszavonás előtt a hozzájárulás alapján végrehajtott adatkezelés jogszerűségét nem érinti.

A hozzájárulás, kifejezett, az NFK-hoz címzett egyértelmű nyilatkozat útján tehető meg a fenti elérhetőségeken.

Az Érintett kérelmezheti az NFK-tól személyes adataihoz való hozzáférést, személyes adatai helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen.

3. A személyes adatokhoz történő hozzáférés joga

 Az Érintettet erre irányuló kérelmére az NFK bármikor a későbbiekben tájékoztatja, hogy a személyes adatainak kezelése folyamatban van-e. Az NFK folyamatban lévő adatkezelés esetén az Érintett részére a személyes adatokhoz és a következő információkhoz hozzáférést biztosít, így különösen:
a) az adatkezelés céljaihoz,
b) az Érintett személyes adatok kategóriáihoz,
c) azon címzettek vagy címzettek kategóriáihoz, akikkel, illetve amelyekkel az NFK a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket,
d) a személyes adatok tárolásának tervezett időtartamához, amennyiben ez nem lehetséges, ezen időtartam meghatározásának szempontjaihoz,
e) a valamely felügyeleti hatósághoz címzett panasz benyújtásának, illetve bírósági eljárás megindításának jogához;
f) ha az adatok gyűjtése nem közvetlenül az Érintettől történt, azok forrásaira vonatkozó minden elérhető információhoz,
g) ha sor kerül automatizált döntéshozatalra, ennek tényéhez, ideértve a profilalkotást is, valamint legalább ezekben az esetekben az alkalmazott logikához, tehát ahhoz, hogy az ilyen adatkezelés milyen jelentőséggel, és az Érintettre nézve milyen várható következményekkel bír.

4. A személyes adatok helyesbítéséhez való jog

Az Érintett bármikor jogosult arra, hogy kérésére indokolatlan késedelem nélkül az NFK helyesbítse a rá vonatkozó pontatlan személyes adatokat. Figyelembe véve az adatkezelés célját, az Érintett jogosult arra is, hogy kérje a hiányos személyes adatainak - egyebek mellett kiegészítő nyilatkozat útján történő - kiegészítését.

Az Érintett köteles a személyes adataiban bekövetkezett változást az NFK részére bejelenteni, ezzel is megkönnyítve a jogszerű adatkezelést, valamint az Érintettek jogainak érvényesülését.

5. A személyes adatok törléséhez való jog

Az Érintett jogosult arra, hogy kérésére az NFK indokolatlan késedelem nélkül törölje személyes adatait, ha az alábbi indokok valamelyike fennáll:
a) a személyes adatokra már nincs szükség abból a célból, amelyből azokat az NFK gyűjtötte vagy más módon kezelte,
b) hozzájáruláson alapuló adatkezelés esetén az Érintett visszavonja az adatkezelés alapját képező hozzájárulását, és az adatkezelésnek nincs más jogalapja,
c) az Érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy az Érintett tiltakozik a közvetlen üzletszerzés céljából történő adatkezelés ellen,
d) a személyes adatokat az NFK jogellenesen kezelte,
e) a személyes adatok törlésére az NFK az alkalmazandó uniós vagy tagállami jogban előírt jogi kötelezettség teljesítése érdekében köteles,
f) a személyes adatok gyűjtésére az információs társadalommal összefüggő szolgáltatások kínálásával összefüggésben került sor.

Az NFK az Érintett személyes adatainak törlése iránti kérelmét nem teljesíti, ha azok további adatkezelése szükséges az alábbi okok valamelyike miatt:
a) a véleménynyilvánítás szabadságához és a tájékozódáshoz való jog gyakorlása céljából,
b) a személyes adatok kezelését előíró, az NFK-ra alkalmazandó uniós vagy tagállami jog szerinti kötelezettség teljesítése, illetve közérdekből végzett feladat végrehajtása céljából,
c) a népegészségügy területét érintő közérdek alapján,
d) a közérdekű archiválás céljából, tudományos és történelmi kutatási célból vagy statisztikai célból, amennyiben a törlés valószínűsíthetően lehetetlenné tenné vagy komolyan veszélyeztetné ezt az adatkezelést, vagy
e) jogi igények előterjesztéséhez, érvényesítéséhez, illetve védelméhez.

Az adatok törlése véglegesen és visszaállíthatatlanul történik.

6. Az adatkezelés korlátozásához való jog

Az Érintett jogosult arra, hogy kérésére az NFK korlátozza az adatkezelést, ha az alábbiak valamelyike teljesül:
a) az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az NFK ellenőrizze a személyes adatok pontosságát,
b) az adatkezelés jogellenes, és az Érintett ellenzi az adatok törlését, ehelyett kéri azok felhasználásának korlátozását,
c) az NFK-nak már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez, illetve védelméhez, vagy 
d) az Érintett tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az NFK jogos indokai elsőbbséget élveznek-e az Érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével kizárólag
a) az Érintett hozzájárulásával,
b) jogi igények előterjesztése, érvényesítése vagy védelme céljából, 
c) más természetes vagy jogi személy jogainak védelme érdekében, vagy
d) az Európai Unió, illetve valamely tagállam fontos közérdekéből kezelhetjük.

7. A tiltakozáshoz való jog

Amennyiben az Érintett személyes adatai kezelésének jogalapja az NFK jogos érdeke, úgy az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is. Az Érintett tiltakozása esetén az NFK a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha az Érintett személyes adatait az NFK közvetlen üzletszerzés (például tájékoztató levelek küldése) érdekében kezeli, az Érintett jogosult arra, hogy bármikor tiltakozzon személyes adatai e célból történő kezelése ellen, ideértve a profilalkotást is, amennyiben az közvetlen üzletszerzéshez kapcsolódik. Ha az Érintett tiltakozik a személyes adatai közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

8. Az adathordozhatósághoz való jog

Az Érintett jogosult arra, hogy kérelmére az NFK rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy kérje ezen adatok egy másik adatkezelő részére történő továbbítását. Az Érintett tehát jogosult kérni, hogy személyes adatait az NFK közvetlenül egy másik adatkezelőnek küldje meg.

9. Az Érintett jogainak érvényesítésére szolgáló eljárásrend

Az Érintett a fentiekben felsorolt jogait elektronikus levelében, postai levélben, illetve személyesen tudja gyakorolni, a jelen tájékoztató elején felsorolt elérhetőségeken. Az NFK az Érintett kérelmének beérkezésétől számított 1 hónapon belül intézkedik a kérelem teljesítése érdekében, vagy tájékoztatja a teljesítés megtagadásának okairól és a jogorvoslati jogairól. A határidőt egy alkalommal két hónappal meghosszabbíthatja. 

A bírósági jogorvoslathoz való jogának érvényesítése érdekében az Érintett az NFK-val szemben bírósághoz fordulhat, ha megítélése szerint az NFK, illetve az általa megbízott vagy rendelkezése alapján eljáró adatfeldolgozó az Érintett személyes adatait a személyes adatok kezelésére vonatkozó, jogszabályban vagy az Európai Unió kötelezően alkalmazandó jogi aktusában meghatározott előírások megsértésével kezeli.

[bookmark: _Hlk234330945]A bíróság az ügyben soron kívül jár el. A pert az érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja.

A Nemzeti Adatvédelmi és Információszabadság Hatóságnál bejelentéssel az NFK-val szemben bárki vizsgálatot kezdeményezhet, arra hivatkozással, hogy a személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve, hogy a tájékoztatáshoz, hozzáféréshez, helyesbítéshez, korlátozáshoz, törléshez, jogorvoslathoz való jogainak érvényesítését az NFK korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

